Bučka, 25. 10. 2019

Tehniški dan: Eko dan

Učenci tretjega razreda so se preizkusili v različnih aktivnih metodah dela (razmišljaj in izmenjaj misli v paru; obhod razstavnega prostora; premešaj, ustavi, napravi dvojice). Na začetku so v dvojici prebrali strip Ekojunak, si izmenjali misli in ugotovitve delili z vsemi. Sledilo je delo s posnetkom (plastična vrečka) ter skupna diskusija ter zapis ugotovitev. Nato smo skupaj obravnavali slikanico Zelena jopica, predstavili staro zanimivo oblačilo drug drugega ter izdelali eko izdelek: punčko iz cunj. Obravnavali smo tudi slikanico Stari avto, si izmislili zgodbo o doživetjih starega avtomobila, nato pa zgodbe delili drug drugemu (obhod razstavnega prostora). Iz starih škatel so nato oblikovali avto. V zadnjem delu tehniškega dne pa je sledilo delo v dvojicah, kjer so učenci v centrih sami brali knjige z ekološko vsebino (Zemlja se je prehladila, O prelepi deželi, Ples v zabojniku, Eko zmajček), odgovarjali na vprašanja za razumevanje besedila, izdelali glavno sporočilo knjige ter izdelali miselni vzorec o prebrani knjigi.

Zapisala: Urška Picek



  






 























